Jekk Tinżel Jekk jisbaħ filgħodu u jkollna noqogħdu nittawlu mill-ħġieġa għax nieżla l-irxiexa, jekk forsi bqajt ġewwa — bid-dnewwa — il-buri insihom itlaqhom ħallihom u ftakar li x-xita jekk tinżel twasslilna warajha il-ħtieġa tal-ħajja: ġġib magħha tisqija għal wiċċ il- ħamrija, il-ħxejjex tkabbarhom, is-siġar tħaddarhom u l-wied li kien tqaxqax bix-xita li traxxax fuq soddtu qed jilma wiċċ ġieri ta' l-ilma. Mel' ifraħ bix-xita li meta tkun nieżla ixxarrab fuq qiegħa titkarrab tkun ġejja w. tinġema' il-manna mis-sema għalik u għalija w għal artna Maltija.